ŉ Ontstoke ouer van Koppies in die Vrystaat het haar twee kinders uit Laerskool en Hoërskool Sarel Cilliers verwyder, nadat haar vyfjarige seuntjie op sy tweede dag van graad R glo pakslae by sy onderwyseres gekry het.
Potgieter sê toe sy haar seun die middag by die skool gaan oplaai, het hy gesê hy wil nie weer skool toe gaan nie. Sy het hom daaroor uitgevra, maar hy het nie verder uitgebrei nie.
“Toe ek hom Donderdagoggend wakker maak, het hy weer gesê hy wil nie skool toe gaan nie, maar ek het hom gedwing om te gaan. Omdat hy moeilik was, het ek saam met hom tot in die klas gestap. Hy het egter geskree en agter my uit die klas gehardloop. Ek het hom weer in die klaskamer in gevat, waarna hy weer uitgehardloop het. Ek is vir die derde keer met hom in die klaskamer in waarna die onderwyseres vir my gesê het ek moet eerder gaan, dan sal hy nie weer uit hardloop nie. Ek is toe daar weg, maar het vir 10 minute lank so ent verder gaan staan en wag, want hy wou nie ophou huil nie.”
Potgieter is direk na die voorval na die onderhoof se kantoor waar sy haar ingelig het oor die voorval. “Die onderhoof het vir my gesê dat ek moet kalmeer en dat ons daaroor moet praat, want ek het vir haar gesê ek gaan ŉ saak van aanranding by die polisie aanhangig maak.” Potgieter is van daar na die Koppies-polisiestasie toe waar sy die saak aanhangig gemaak het.
Sy is in die proses om vir haar kinders ander skole te soek en sê sy wag nou vir die polisie se ondersoek om die pad vorentoe te bepaal. “My kind het nou ŉ vrees vir skole, ek hoop net alles kom reg,” het sy gesê.
Martinus Willemse, die skoolhoof, het aan Maroela Media gesê hy het die saak by sy hoofde by die departement van onderwys aangemeld vir verdere ondersoek. Hy het ook gesê die skool gee sy volle samewerking aan die polisie. Hy is deur die departement aangeraai om nie verdere kommentaar te lewer nie.
Howard Ndaba, ŉ woordvoerder van die Vrystaatse departement van onderwys, het aan Maroela Media gesê oor die algemeen is enige vorm van lyfstraf ŉ kriminele misdryf en word dit glad nie by skole aangemoedig nie. Hy het gesê dit is goed dat die ma die saak by die polisie aangemeld het, sodat dit ondersoek kan word en die reg sy pad kan gaan. Hy het ook gesê die departement sal ŉ interne ondersoek van stapel stuur.
My oorlede Ouers het nooit hul hande vir ons opgelig nie. Daar was nie drank nie gevloek nie geskree op ons. Ek en my oorlede man het nooit n hand vir een van ons drie dogters opgetel nie. Trots op hulle. Ek het kleinkinders in S.A en Engeland Dankie daar was nooit hande gelig vir hulle. Dankie Here hul het Respek vir Mense. Maar Boeta of Sussa lig jou hande vir hulle maak nie saak wat nie, eks daar. 58 jr se nie wat ek beoefen ek gaan nie stilstaan bel die Ambulance vir jouself. Jou laaste skooldaggie vir altyd. Weet ek sal dalk jou ongeskikheid fondsie moet betaal. KOM
Wat gebeur het, is nie reg nie. Daai onderwyseres het GEEN reg gehad om die kind te slaan nie. Dit hoort nie meer so nie.
Ek was baie stadiger as die ander kinders (nie stout nie). En ek is byna elke liewe dag oor die onderwyseres se skoot getrek. Dan het sy my voor die hele klas geslaan. Soms sò erg, dat ek myself natgemaak het.
Daai tyd het jy nie vir jou ouers vertel wat gebeur nie. My graad 1-jaar was HEL, en dit het ‘n impak op my hele skoolloopbaan gehad.
Die ergste: Ek het gedink dat dit is hoe dit moes wees. Dat as ek foute gemaak het, sy die reg gehad het om my so te slaan en te behandel.
Miskien moet daar dalk bietjie meer strenger met die kind by die huis opgetree word sodat hy respek vir andere kan leer en nie net altyd sy sin kry nie want dit is duidelik wat hier gebeur het…die kind kon nie sy sin kry nie en toe sy woede op die onderwyser uitgehaal Ek voel jammer vir die arme onderwyseres wat heeldag met die bedorwe kindertjies moet werk
Jy weet nie waarvan jy praat nie. Hou liewer jou kommentaar vir jouself. As die onderwyseres lief vir kinders is soos dit hoort, het sy presies geweet hoe om die situasie te hanteer sonder om geweld te gebruik. Die kind sou nie so gereageer het as sy hom nie rede gegee het om haar nie te vertrou nie. Jy as onderwyser is veronderstel om soos ‘n ouer op te tree vir enige kind. So onderwyseres hoort nie in daardie beroep nie. (Ek is beslis nie so onderwyseres nie)
Ek stem saam met Debbie dis heel moontlik dat die kind die onderwyser kon geskop, slaan, klap ens het, maar dit gee geensins die onderwyser die reg en of die toestemming om die kind pak te gee nie. Die kid se reaksie kon verskeie oorsake gehad het. Hy was of bang, die skool was dalk nie soos wat hy dit vir homself uitgemaak het nie – teleurstelling. Wat ook al die rede die kind sal homself nooit ooit teen ‘n volwassene kan verdedig en of beskerm nie.
Simone as die seuntjie so soet is, van wanneer af besluit hy hy wil nie skool toe? Nee maggies …. my seun dit durf waar het, dan het sy gat gebrand! Sterkte vir jou tannie hulle met die bedorwe brat!